IDEAS

**PARA UNHA HOMILÍA CON NENOS**

26 FEBREIRO 2023

CORESMA

**40 días camiñando tras o tesouro de Xesús**

**No deserto busca a PALABRA**

**que vence as tentacións**

1. **VER: En busca do tesouro**

- **Iniciamos o tempo de Coresma: xa sabes,** 40 días camiñando e buscando un fermoso tesouro, como nos propón Fano. Trátase dunha longa viaxe. Percorreremos desertos, subiremos montañas, visitaremos oasis, a gran cidade de Xerusalén ou a pequena Betania. Nestes lugares, se imos atentos, se cavamos fondo, atoparemos SIGNOS ou pistas que van cambiando o noso corazón para atopar o gran Tesouro que nos espera. Cal? O tesouro da CRUZ onde está o misterio de Xesús: Cristo morto e Resucitado. Anímaste a camiñar?

***Que sabes da Coresma?***

***Imprime o mapa e comeza a cantar.***

2.**XULGAR: Xesús deixa no deserto a pista da Palabra**

- No 1º domingo de Coresma, Xesús, no evanxeo, dinos que el, fixo **a súa preparación** para a Pascua no deserto durante 40 días.Alí **deixouse tentar por Satán**antes de saír a predicar: **“*convertédevos e crede no Evanxeo”.***

**QUE NOS QUERE DICIR XESÚS?**

- Esta Coresma, en **5 etapas,** imos prepararnos para celebrar ben a Semana Santa, descubrindo o tesouro da morte e Resurrección de Xesús.

- Nesta primeira etapa imos guiados polo **GPS da Palabra de Deus** que trataremos de meditar a diario. Para que nos serve? Para cavar fondo no deserto da nosa vida e así descubrir **cales son as escravitudes** que nos dominan: poida que sexa o egoísmo ou a preguiza, ou talvez o ter, o poder ou o vencer…

- A Palabra de Deus daranos forza para acudir a Xesús pois **con El venceremos as tentacións**. Somos, débiles, necesitamos da súa graza, da súa forza.

***Cales son as túas tentacións?***

***Como superalas?***

**3.ACTUAR: Escoita a Palabra, o antídoto contra a tentación.**

- Valora a **Palabra de Deus,** le o evanxeo de cada día, ora, mira a túa vida nel.

- Mira ao teu corazón, Xesús quere transformalo, mira o que che pesa, estórbache ou che impide camiñar. Pensa nas túas **40 tentacións** e combate una cada día.

- Fai un **proxecto de vida** para esta coresma. 1º: a túa relación con Deus, ORA, escoita a Palabra, Eucaristía dominical, confesión. 2º: a túa relación cos demais, COMPARTE as túas cousas e o teu tempo, dáte a ti mesmo, ama, serve. 3º: a túa relación contigo mesmo, XAXÚA de preguizas, rancores, vinganzas, xenio, frases asasinas ou daniñas, soberbia, comodidade.

***Que vas facer estes 40 días?***

***Que vas cambiar?***

**LECTURAS**

* **XÉNESE 2, 7-9; 3, 1-7: *Creación e pecado dos primeiros pais.***

 Moisés O Señor Deus modelou o home do po do chan e insuflou no seu nariz alento de vida; e o home converteuse en ser vivo. Daquela o Señor Deus plantou un xardín en Edén, cara a oriente, e colocou nel o home que modelara. O Señor Deus fixo brotar do chan toda clase de árbores fermosas para a vista e bos para comer; ademais, a árbore da vida na metade do xardín, e a árbore do coñecemento do ben e o mal. A serpe era máis astuta que as demais bestas do campo que o Señor fixera. E dixo á muller: «Conque Deus díxovos que non comades de ningunha árbore do xardín?». A muller contestou á serpe: «Podemos comer os froitos das árbores do xardín; pero do froito da árbore que está en metade do xardín díxonos Deus: “Non comades del nin o toquedes, pola contra morreredes”». A serpe replicoulle á muller: «Non, non morreredes; é que Deus sabe que o día en que comades del, abriránsevos os ollos, e seredes coma Deus no coñecemento do ben e o mal». Entón a muller deuse conta de que o froito era bo para comer, atraente aos ollos e desexable para lograr intelixencia; así que **tomou do seu froito e comeu.** Logo deullo ao seu marido, que tamén comeu. Abríronselles os ollos aos dous e descubriron que estaban espidos; e entrelazaron follas de figueira e cinguíronas. *Palabra do Señor.*

**SalMO 50:**

 **misericordia, Señor, temos pecado.**

* **Romanos 5, 12. 17-19: *Onde abundou o pecado, sobre abundou a graza*(forma breve)**
* **Mateo 4, 1-11: *Xesús xaxuou corenta días e foi tentado.***

|  |
| --- |
| **Narrador:**  Naquel tempo, Xesús foi levado ao deserto polo Espírito para ser tentado polo diaño. E despois de xaxuar corenta días coas súas corenta noites, ao fin sentiu fame. O tentador achegóuselle e díxolle: **Tentador:** *-«Se es Fillo de Deus, di que estas* ***pedras*** *se convertan en* ***pans****».* **Narrador:** Pero el contestoulle : Xesús: -«Está escrito: *“Non só de pan vive o home, senón de toda palabra que sae da boca de Deus”».* **Narrador:** Entón o diaño levouno á cidade santa, púxoo no beirado do templo e díxolle: **Tentador:** -«*Se es Fillo de Deus,* ***tírate abaixo****, porque está escrito: “Deu ordes aos seus anxos sobre de ti e sosteranche nas súas mans, para que o teu pé non tropece coas pedras”*». **Narrador:** Xesús díxolle: Xesús: -«*Tamén está escrito: “Non tentarás ao Señor, o teu Deus”*». **Narrador:** De novo o diaño levouno a un monte altísimo e mostroulle os reinos do mundo e a súa gloria, e díxolle: **Tentador:** -«***Todo isto che darei****, se te prostras e me adoras.* **Narrador:** Entón díxolle Xesús: **Xesús:** -«*Vaite, Satán, porque está escrito: “Ao Señor, o teu Deus, adorarás e a el só darás culto”*». **Narrador:** Entón deixouno o diaño, e velaquí que se achegaron os anxos e o servían.  ***Palabra do Señor.******(Narrador-Tentador-Xesús)*** |